Diari Oficial de la Generalitat Valenciana


Sumari del DOGV 7130, del 14-10-2013 (2013/9734)

Subhasta d'un bé immoble a Guardamar del Segura.
------------------------------------------------

### Dades del document

Número de DOGV
:   7130

Data del DOGV
:   14-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9734


Organisme emissor
:   Notaria de Jaime Blanco Martin

Tipus de document
:   Subhasta

Subhasta d'un bé immoble a Guardamar del Segura. [2013/9734]  
Jo, Jaime Blanco Martín, notari del Col·legi de València, amb residència a Guardamar del Segura (Alacant), faig constar que en esta notaria, situada al carrer Major, número 18, de 03671 Guardamar del Segura (Alacant), es du a terme la venda extrajudicial, d'acord amb l'article 129 de la Llei Hipotecària, de la finca hipotecada següent:  
A Guardamar del Segura (Alacant), urbanització Lagomar IV.  
Número dos: vivenda unifamiliar aïllada, tipus D-1, estructurada en dos plantes, del conjunt residencial Lagomar-VI.  
Situació: al terme municipal de Guardamar del Segura (Alacant), parcel·la ZR-23 de la unitat d'execució única del pla parcial, del sector 8 el Ras, del pla general municipal d'ordenació urbana, amb fatxada al carrer privat 1 del conjunt residencial, per on té l'accés directe i independent; este carrer és el primer comptant de dreta a esquerra segons es mira de cara el conjunt des del carrer 16, i s'hi s'accedix des del carrer 16, i el carrer 15 és el segon comptant de dreta a esquerra des del carrer 16, segons se'l mira de cara des del carrer de la seua situació.  
  
Superfície: té una superfície construïda entre ambdós plantes de cent sis metres, huitanta decímetres quadrats, i útil de huitanta-quatre metres, setanta decímetres quadrats. Ocupació: l'ocupació en planta de l'edificació pròpiament dita és de seixanta-set metres, trenta decímetres quadrats; té un pati en la part posterior i una zona que circumda la vivenda, destinada a jardineria, aparcament i accés, que ocupen una superfície de tres-cents quaranta-huit metres, seixanta-nou decímetres quadrats; la qual cosa en conjunt fa una superfície total de parcel·la de quatre-cents quinze metres, noranta-nou decímetres quadrats.  
  
Distribució: està distribuïda en diferents habitacions, servicis i dependències, i les dos plantes es comuniquen per mitjà d'una escala interior.  
Límits: afronta (mirant-la de cara des del carrer de la seua situació), davant, carrer privat 1 del conjunt residencial; entrant per la dreta, vivenda tipus A-1 descrita amb el número u de la divisió horitzontal; entrant per l'esquerra, carrer 15; i fons, zones comunes de piscina i l'espai de jardineria que la circumda.  
Quota: li correspon una quota de participació en els elements comuns del conjunt total residencial de dos enters setanta-nou centèsimes d'un altre per cent (2,79 per cent).  
Inscripció: Registre de la Propietat de Guardamar del Segura al tom 2273, llibre 524, foli 167, finca número 36095, inscripció 2.  
En la notaria tindran lloc: la primera subhasta, el 19 de novembre 2013 a les 11.00 hores, amb el tipus base de tres-cents quaranta-un mil set-cents seixanta euros (341.760 €).  
Si no hi ha un postor i si resulta fallida, la segona subhasta es farà el 14 de gener de 2014 a les 11.00 hores amb un tipus de base d'eixida del setanta-cinc per cent del corresponent a la primera; i en els mateixos casos la tercera subhasta, el 18 de febrer de 2014 a les 11.00 hores, sense subjecció a tipus.  
La documentació i certificat del registre a què es referixen els articles 236.a i 236.b del Reglament Hipotecari poden consultar-se en la notaria. S'entendrà que tots els licitadors accepten com a suficient la titulació. Les càrregues, els gravàmens i els assentaments anteriors a la hipoteca que s'executa subsistiran. Els licitadors hauran de consignar abans de la subhasta en la notaria de Jaime Blanco Martín, situada al carrer Major, número 18, 03277 Guardamar del Segura (Alacant), una quantitat equivalent al trenta per cent del tipus que corresponga en la primera i en la segona subhastes, i en la tercera un vint per cent del tipus de la segona. Podran fer-se postures per escrit en un plec tancat, adjuntant-hi el justificant del depòsit previ fins al moment de la subhasta. Als efectes de la consignació es designa com a compte 0081 1434 19 2302126798, en el Banc de Sabadell, SA, sucursal de Guardamar del Segura (Alacant).  
  
Guardamar del Segura, 25 de setembre de 2013.- El notari: Jaime Blanco Martín.